
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 297 

13 Φεβρουάριου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Αντικατάσταση συστημάτων μέτρησης τελικής κα¬ 
τανάλωσης ηλεκτρικής ενέργειας. 1 

Καθιέρωση υπερωριακής εργασίας υπαλλήλων Δή¬ 
μου Σπετσών. 2 


ΑΠΟΦΑΣΕΙ Σ 

Αριθμ. Δ5/ΗΛ/Α/Φ33/2067 

Αντικατάσταση συστημάτων μέτρησης 
τελικής κατανάλωσης ηλεκτρικής ενέργειας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπ’ όψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98Α/22.04.2005). 

2. Το Π.Δ. 381/1989 «Οργανισμός του Υπουργείου Βι¬ 
ομηχανίας, Ενέργειας και Τεχνολογίας» (ΦΕΚ Α' 168/ 
16.06.1989) όπως τροποποιήθηκε με τα Π.Δ. 191/1996 (ΦΕΚ 
Α'54/10.07.1996), Π.Δ. 134/2005 (ΦΕΚ Α' 93/02.08.2005), 
Π.Δ. 54/2006 (ΦΕΚ Α' 58/17.03.2006), σε συνδυασμό με το 
Π.Δ. 27/1996 «Συγχώνευση των Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορί¬ 
ου στο Υπουργείο Ανάπτυξης» (ΦΕΚ Α' 19/01.02.1996), 
όπως τροποποιήθηκε με το Π.Δ. 122/2004 «Ανασύσταση 
του Υπουργείου Τουρισμού» (ΦΕΚ Α' 85/17.03.2004) και 
σε συνδυασμό με το Π.Δ. 185/2009 «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυ¬ 
ξης και Εμπορικής Ναυτιλίας, Αιγαίου και Νησιωτικής 
Πολιτικής» και μετονομασία του σε «Υπουργείο Οικο¬ 
νομίας, Ανταγωνιστικότητας και Ναυτιλίας», μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και υπαγωγή στο 
Υπουργείο Εσωτερικών της Γενικής Γραμματείας Μακε¬ 
δονίας - Θράκης και της Γ ενικής Γ ραμματείας Αιγαίου 


και Νησιωτικής Πολιτικής» (ΦΕΚ Α' 213/07.10.2009), το 
Π.Δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (ΦΕΚ Α' 221/05.11.2009) και το 
Π.Δ. 24/2010 «Ανακαθορισμός των αρμοδιοτήτων των 
Υπουργείων και τροποποιήσεις του Π.Δ. 189/2009» (ΦΕΚ 
Α' 56/15.04.2010). 

3. Το Π.Δ. 86/2012 (ΦΕΚ 141Α/21-6-2012) «Διορισμός 
Υπουργών, Αναπληρωτών Υπουργών και Υφυπουργών». 

4. Το Π.Δ. 223/85 (ΦΕΚ 83/Α/9.5.85) «Συμμόρφωση Ελ¬ 
ληνικής Νομοθεσίας με οδηγίες της ΕΟΚ». 

5. Τ ον Ν. 2244/94 «Ρύθμιση θεμάτων Ηλεκτροπαραγω¬ 
γής από ανανεώσιμες πηγές ενέργειας και από συμβα¬ 
τικά καύσιμα και άλλες διατάξεις» (ΦΕΚ 168Α/7.10.94) 

6. Τον Ν. 2773/1999 (ΦΕΚ 286Α/22.12.1999) «Απελευ¬ 
θέρωση της αγοράς ηλεκτρικής ενέργειας - Ρύθμιση 
θεμάτων ενεργειακής πολιτικής και λοιπές διατάξεις», 
όπως ισχύει. 

7. Τον Ν. 4001/2011 (ΦΕΚ Α' 179/22.08.2011) «Λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρο¬ 
γονανθράκων και άλλες ρυθμίσεις» και ειδικότερα το 
άρθρο 59 αυτού. 

8. Τον Ν. 2472/1997 (ΦΕΚ Α' 50/10.04.1997) «Προστασία 
του ατόμου από την επεξεργασία δεδομένων προσω¬ 
πικού χαρακτήρα». 

9. Την υπ’ αριθμ. ΦΑ/Ε 3.2/57/3/3.1.2011 κοινή απόφαση 
των Υπουργών Οικονομικών, Οικονομίας, Ανταγωνιστι¬ 
κότητας και Ναυτιλίας και Περιβάλλοντος, Ενέργειας 
και Κλιματικής Αλλαγής (ΦΕΚ 237/Β'). 

10. Την υπ’ αριθμ. 34240/06-07-12 απόφαση του Πρωθυ¬ 
πουργού και του Υπουργού Περιβάλλοντος, Ενέργειας και 
Κλιματικής Αλλαγής «Καθορισμός αρμοδιοτήτων του Υφυ¬ 
πουργού Περιβάλλοντος, Ενέργειας και Κλιματικής Αλλα¬ 
γής Ασημάκη Παπαγεωργίου» (ΦΕΚ Β/2101/09-07-12), όπως 
τροποποιήθηκε με την υπ’ αριθμ. 15378/19-7-2012 απόφαση 
του Πρωθυπουργού και του Υπουργού Περιβάλλοντος, 
Ενέργειας και Κλιματικής Αλλαγής (ΦΕΚ Β/2166/19-7-2012). 

11. Την υπ’ αριθμ. 2012/148/ΕΕ Σύσταση της Ευρωπαϊκής 
Επιτροπής της 9ης Μαρτίου 2012. 

12. Την υπ’ αριθμ. ΓρΔ/1587/21-8-2012 εισήγηση του 
ΔΕΔΔΗΕ Α.Ε. με συνημμένη τη σχετική μελέτη κόστους- 
οφέλους. 

13. Την υπ’ αριθμ. 10/2012 θετική γνωμοδότηση της ΡΑΕ. 

14. Την ανάγκη εφαρμογής της τεχνολογίας των έξυ¬ 
πνων συστημάτων μέτρησης της τελικής κατανάλωσης 

ηλεκτρικής ενέργειας στο Ελληνικό Δίκτυο Διανομής 
Ηλεκτρικής Ενέργειας. 

15. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Ορισμοί 

Για την εφαρμογή της παρούσας απόφασης οι όροι 
που χρησιμοποιούνται στα άρθρα αυτής έχουν την ακό¬ 
λουθη έννοια: 

Α) ΔΕΔΔΗΕ Α.Ε.: Ο Διαχειριστής του Ελληνικού Δικτύ¬ 
ου Διανομής Ηλεκτρικής Ενέργειας 

Β) Ελληνικό Δίκτυο Διανομής Ηλεκτρικής Ενέργειας 
(ΕΔΔΗΕ): είναι το δίκτυο διανομής ηλεκτρικής ενέργειας 
της ΔΕΗ ΑΕ που είναι εγκατεστημένο στην Ελληνική 
Επικράτεια, όπως αυτό ορίζεται στο άρθρο 2, παρ. 3, 
εδάφιο ιδ' του Ν. 4001/2011. 

Γ)Έξυπνο δίκτυο: είναι το αναβαθμισμένο δίκτυο ενέρ¬ 
γειας στο οποίο έχουν προστεθεί αμφίδρομη ψηφιακή 
επικοινωνία μεταξύ προμηθευτή και καταναλωτή, έξυπνα 
συστήματα μέτρησης, παρακολούθησης και ελέγχου. 

Δ) Έξυπνο ή ευφυές σύστημα μέτρησης: είναι το ηλε¬ 
κτρονικό σύστημα, ικανό να μετρά την κατανάλωση 
ενέργειας, προσθέτοντας περισσότερες πληροφορίες 
από ότι συμβατικός μετρητής και ικανό να διαβιβάζει 
και να λαμβάνει δεδομένα χρησιμοποιώντας μορφότυπο 
ηλεκτρονικής επικοινωνίας. 

Ε) Εκτίμηση των επιπτώσεων της προστασίας δεδομέ¬ 
νων: συστηματική διαδικασία εκτίμησης των δυνητικών 
επιπτώσεων των κινδύνων, την οποία πρέπει να διενερ¬ 
γεί ο υπεύθυνος επεξεργασίας δεδομένων ή ο εκτελών 
επεξεργασία δεδομένων ή ο εκτελών επεξεργασία που 
ενεργεί για λογαριασμό υπευθύνου επεξεργασίας δε¬ 
δομένων, στις περιπτώσεις που πράξεις επεξεργασίας 
είναι πιθανό να ενέχουν ιδιαίτερους κινδύνους για τα 
δικαιώματα και τις ελευθερίες υποκειμένων των δεδο¬ 
μένων, λόγω της φύσης, της εμβέλειας ή των σκοπών 
των δεδομένων. 

Ζ) Βέλτιστες διαθέσιμες τεχνικές: το πλέον αποτελε¬ 
σματικό και προηγμένο στάδιο της ανάπτυξης δραστη¬ 
ριοτήτων και μεθόδων λειτουργίας τους, το οποίο είναι 
ενδεικτικό της πρακτικής καταλληλότητας συγκεκριμέ¬ 
νων τεχνικών να συνιστούν καταρχήν τη βάση για τη 
συμμόρφωση με το ενωσιακό πλαίσιο προστασίας των 
δεδομένων. Οι βέλτιστες διαθέσιμες τεχνικές αποβλέ¬ 
πουν στην αποτροπή και τον περιορισμό των κινδύνων 
για την προστασία της ιδιωτικής ζωής, των προσωπικών 
δεδομένων και την ασφάλεια. 

Αρθρο 2 

Εγκρίνουμε την ευρείας κλίμακας σταδιακή αντικα¬ 
τάσταση των υφιστάμενων συστημάτων μέτρησης της 
τελικής κατανάλωσης ηλεκτρικής ενέργειας στο Ελλη¬ 
νικό Δίκτυο Διανομής Ηλεκτρικής Ενέργειας (ΕΔΔΗΕ) 
με αντίστοιχα ευφυή συστήματα μέτρησης σύμφωνα με 
το άρθρο 59 του Ν. 4001/2011 (Α' 179). Η αντικατάσταση 
θα πραγματοποιηθεί από τον ΔΕΔΔΗΕ Α.Ε., σύμφωνα 
με τα κατωτέρω προβλεπόμενα. 

Αρθρο 3 

Χρονοδιάγραμμα 

Η αντικατάσταση των συστημάτων μέτρησης με τα 


αντίστοιχα ευφυή συστήματα μέτρησης θα αρχίσει το 
αργότερο μέχρι την 01-07-2014. Μέχρι την 30-06-2017 
θα έχει αντικατασταθεί το 40% του συνόλου των υφι¬ 
στάμενων μετρητών με ευφυή συστήματα μέτρησης ενώ 
μέχρι τις 31-12-2020 θα έχει λάβει χώρα η αντικατάστα¬ 
ση τουλάχιστον του 80% των υφιστάμενων μετρητών 
με ευφυή συστήματα μέτρησης. 

Αρθρο 4 

Σχεδιασμός- Υλοποίηση- Παρακολούθηση 

1. Η εγκατάσταση και εφαρμογή ευφυών συστημάτων 
μέτρησης εντάσσεται στον προγραμματισμό ανάπτυ¬ 
ξης του ΕΔΔΗΕ. 

2. Ο ΔΕΔΔΗΕ ΑΈ. θα διερευνήσει και θα επιλέξει το 
κατάλληλο επιχειρηματικό μοντέλο για την υλοποίηση 
της αντικατάστασης των συστημάτων μέτρησης που θα 
εξυπηρετεί το συμφέρον των καταναλωτών, του ΔΕΔ¬ 
ΔΗΕ Α.Ε., καθώς και των επιμέρους συμμετεχόντων στην 
αγορά ηλεκτρικής ενέργειας. Η κατανομή του κόστους 
υλοποίησης της αντικατάστασης των συστημάτων μέ¬ 
τρησης θα γίνει σύμφωνα με την αρχή της αναλογικής 
ωφελείας κάθε συμμετέχοντα στην αγορά της ηλεκτρι¬ 
κής ενέργειας. 

3. Με απόφαση της ΡΑΕ ρυθμίζεται κάθε αναγκαία 
λεπτομέρεια για την ένταξη του έργου στον προγραμ¬ 
ματισμό ανάπτυξης του ΕΔΔΗΕ, καθώς και τα ειδικότερα 
κριτήρια ένταξης των διαφόρων περιοχών της Επικρά¬ 
τειας κατά την εφαρμογή των ευφυών συστημάτων. 

4. Ο ΔΕΔΔΗΕ ΑΈ. θα διερευνήσει και θα επιλέξει τις 
βέλτιστες διαθέσιμες τεχνικές καθώς και όλες τις κα¬ 
τάλληλες τεχνολογίες επικοινωνιακής υποδομής και 
τεχνολογίες πληροφοριών, τη γεωγραφική κάλυψη και 
τα ευρωπαϊκά ή διεθνή πρότυπα. 

5. Ο ΔΕΔΔΗΕ ΑΈ. ενημερώνει σε εξαμηνιαία βάση το 
Υπουργείο Περιβάλλοντος, Ενέργειας και Κλιματικής 
Αλλαγής για την πορεία της αντικατάστασης των συ¬ 
στημάτων μέτρησης με ευφυή συστήματα καθώς και 
για την επίτευξη των ενδιάμεσων στόχων του χρονο¬ 
διαγράμματος. Η ενημέρωση θα πραγματοποιείται την 
τελευταία εβδομάδα του Απριλίου και την τελευταία 
εβδομάδα του Οκτωβρίου κάθε έτους, αρχής γενομένης 
από τον Απρίλιο του 2013. 

Αρθρο 5 

Προστασία και ασφάλεια δεδομένων 

1. Ο ΔΕΔΔΗΕ ΑΈ. λαμβάνει τα κατάλληλα τεχνικά 
και οργανωτικά μέτρα για τον εντοπισμό κινδύνων, 
την εκτίμηση των επιπτώσεων και την προστασία των 
προσωπικών δεδομένων των χρηστών, τηρώντας την 
κείμενη Νομοθεσία. 

2. Κατά το στάδιο σχεδιασμού και κατά την υλοποίη¬ 
ση της αντικατάστασης των υφιστάμενων συστημάτων 
μέτρησης με ευφυή συστήματα, απαιτείται η γνώμη της 
Αρχής Προστασίας Δεδομένων Προσωπικού Χαρακτήρα 
(ΑΠΔΠΧ) για τον τρόπο συλλογής, την επεξεργασία, 
την ποσότητα όσο και τον χρόνο αποθήκευσης των 
δεδομένων. 

Άρθρο 6 
Πιλοτικό έργο 

1. Η Πιλοτική Εγκατάσταση νέων «έξυπνων» μετρητών 
σε καταναλωτές Χαμηλής Τάσης του Δικτύου Διανομής 
με ταυτόχρονη αποξήλωση των αντίστοιχων υφιστάμε¬ 
νων μετρητικών διατάξεων της οποίας ο βασικός σχε- 

διασμός και η συγχρηματοδότηση έχουν καθοριστεί 
με την υπ’ αριθμ. ΦΑ/Ε 3.2/57/3/3.1.2011 κοινή υπουργική 
απόφαση, θα ολοκληρωθεί τον Αύγουστο 2015. 

2. Ο ΔΕΔΔΗΕ Α.Ε. κατά την υλοποίηση του έργου θα 
διασφαλίσει: 

α) ότι η σύνθεση του δείγματος εφαρμογής εξυπηρε¬ 
τεί την απαιτούμενη αντιπροσωπευτικότητα των απο¬ 
τελεσμάτων της πιλοτικής εφαρμογής 

β) ότι το έργο περιλαμβάνει σχεδίασμά και δράσεις 
για διερεύνηση των δυνατοτήτων αξιοποίησης των συ¬ 
στημάτων μέτρησης με στόχο την ενεργοποίηση των 
καταναλωτών σε θέματα εξοικονόμησης ενέργειας και 
διαχείρισης της ζήτησης 

γ) ότι τα συστήματα μέτρησης καλύπτουν τις λειτουρ¬ 
γίες που παρατίθενται ακολούθως: 

• Δυνατότητα ανάγνωσης μετρήσεων απευθείας από 
τον πελάτη και οποιοδήποτε τρίτο πρόσωπο ορίζει ο 
καταναλωτής. 

• Επικαιροποίηση των ενδείξεων μετρητών αρκετά συ¬ 
χνά ώστε να καθίσταται δυνατή η αξιοποίηση των πλη¬ 
ροφοριών για την επίτευξη εξοικονόμησης ενέργειας. 

• Δυνατότητα εξ αποστάσεως ανάγνωσης των μετρη¬ 
τών από τον διαχειριστή. 

• Πρόβλεψη αμφίδρομης επικοινωνίας μεταξύ του 
ευφυούς συστήματος μέτρησης και εξωτερικών δικτύ¬ 
ων για τη συντήρηση και τον έλεγχο του συστήματος 
μέτρησης. 

• Δυνατότητα μετρήσεων με επαρκή συχνότητα ώστε 
οι πληροφορίες να χρησιμοποιούνται για τον προγραμ¬ 
ματισμό του δικτύου. 

• Υποστήριξη προηγμένων συστημάτων τιμολόγησης. 

• Δυνατότητα εξ αποστάσεως εκκίνησης/διακοπής της 
σύνδεσης και/ή της παροχής ή περιορισμού της ισχύος. 

• Παροχή ασφαλών επικοινωνιών για δεδομένα. 

• Πρόληψη και ανίχνευση απάτης. 

3. Για την συνεχή αξιολόγηση του Πιλοτικού Έργου, 
ο Υπουργός Περιβάλλοντος, Ενέργειας και Κλιματικής 
Αλλαγής έχει την δυνατότητα να συστήσει Επιτροπή 
Παρακολούθησης του Έργου. 

4. Κατά τα λοιπά εφαρμόζονται οι ως άνω διατάξεις 
της παρούσας απόφασης. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2013 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

Αριθμ. 30/2013 (2) 

Καθιέρωση υπερωριακής εργασίας 
υπαλλήλων Δήμου Σπετσών. 

Ο ΔΗΜΑΡΧΟΣ ΣΠΕΤΣΩΝ 

Έχοντας υπόψη: 

1) Τις διατάξεις της παρ. 1 του άρθρου 58 του Ν. 3852/ 
2010 (ΦΕΚ 87/τ. Α'/07-06-2010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2) Τ ις διατάξεις των παρ. 2 και 3 του άρθρου 48 του Ν. 
3584/07 (ΦΕΚ 143/τ. Α728-06-2007) «Κύρωση του Κώδικα 
Κατάστασης Δημοτικών και Κοινοτικών Υπαλλήλων». 

3) Τ ις διατάξεις του άρθρου 20 του Ν. 4024/2011 (ΦΕΚ 
226/τ. Α'/27-10-2011) «Συνταξιοδοτικές ρυθμίσεις, ενιαίο 


μισθολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015». 

4) Τις διατάξεις της παρ. 10 του άρθρου 12 του Ν. 
2503/97 (ΦΕΚ 107/τ. Α'/30-05-1997) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

5) Την υπ’ αριθμ. οικ. 2/78400/0022/14.11.2011 Εγκύκλιο 
του Υπουργείου Οικονομικών, «Παροχή οδηγιών για την 
εφαρμογή των διατάξεων του Δεύτερου Κεφαλαίου του 
Ν. 4024/2011 (ΦΕΚ 226/Α') «Συνταξιοδοτικές ρυθμίσεις, 
ενιαίο μισθολόγιο-βαθμολόγιο, εργασιακή εφεδρεία και 
άλλες διατάξεις εφαρμογής του μεσοπρόθεσμου πλαι¬ 
σίου δημοσιονομικής στρατηγικής 2012-2015». 

6) Το γεγονός ότι απαιτείται το προσωπικό του Δήμου 
να απασχοληθεί υπερωριακά και πέραν του κανονι¬ 
κού ωραρίου εργασίας για την αντιμετώπιση εποχικών, 
εκτάκτων ή επειγουσών υπηρεσιακών αναγκών. 

7) Τον αριθμό των υπηρετούντων μονίμων και Ι.Δ.Α.Χ. 
υπαλλήλων του Δήμου κατά κλάδο - ειδικότητα όπως 
παρουσιάζονται στο αποφασιστικό της παρούσης. 

8) Το γεγονός ότι κατά την διάρκεια του έτους προ¬ 
κύπτουν, ενδεικτικά, οι παρακάτω εποχικές, έκτακτες ή 
επείγουσες ανάγκες: 

• Η διοργάνωση πολιτιστικών, ψυχαγωγικών, κοινωνι¬ 
κών κ.λπ. εκδηλώσεων. 

• Η αποκομιδή των απορριμμάτων και η συνεχής λει¬ 
τουργία της υπηρεσίας καθαριότητας. 

• Παραλαβή, σύνταξη, συγκέντρωση δικαιολογητικών, 
και υποβολή αιτήσεων για την χορήγηση αδειών παρα¬ 
μονής στους υπηκόους τρίτων χωρών. 

• Σύνταξη εγγράφων, αποφάσεων, πιστοποιητικών, 
καταστάσεων, καταλόγων, κ.λπ., που έχουν σχέση με 
τα Δημοτολόγια, Μητρώα Αρρένων, Στρατολογία, Ιθαγέ¬ 
νεια, Εκλογικούς Καταλόγους καθώς επίσης και εθνικό 
δημοτολόγιο. 

• Σύνταξη προϋπολογισμών, απολογισμών, δικαιο- 
λογητικών χρηματικών ενταλμάτων, χρηματικά εντάλ¬ 
ματα, βεβαιωτικών καταλόγων, εισπράξεων δημοτικού 
εισπράκτορα στον Δήμο, εκδόσεων αποδείξεων τελών 
ύδρευσης, κ.λπ. τελών, φόρων, δικαιωμάτων, κ.λπ. οικο¬ 
νομικά θέματα. 

• Η αντιμετώπιση προβλημάτων που δημιουργούνται από 
ακραία φαινόμενα, θεομηνίες κλπ. φυσικές καταστροφές. 

• Μεριμνά για τις διαδικασίες παραλαβής των έργων 
που εκτελούνται από τρίτους. 

• Σύνταξη εγγράφων, πινάκων, καταστάσεων, επι¬ 
στολών, αλληλογραφίας κ.λπ. θεμάτων προσωπικού, 
υπηρεσιακών μεταβολών, μισθοδοσίας, προκηρύξεις 
προσλήψεων προσωπικού, ενημέρωση ηλεκτρονικού 
μητρώου εργαζομένων απογραφής, έκδοση Δ.Α.Υ.Κ. κ.λπ. 

• Επιδόσεις προσκλήσεων για συνεδρίαση του Δημο¬ 
τικού Συμβουλίου και Οικονομικής Επιτροπής και δια¬ 
φόρων εγγράφων του Δήμου. 

• Τέλεσης πολιτικών γάμων, σύνταξη ληξιαρχικών 
πράξεων και έκδοσης αδειών ταφής. 

• Τήρηση πρακτικών συνεδριάσεων του Δημοτικού 
Συμβουλίου, Οικονομικής Επιτροπής και Εκτελεστικής 
Επιτροπής. 

• Αμεση επισκευή, συντήρηση και αποκατάσταση των 
βλαβών στα δίκτυα ύδρευσης του Δήμου, τοποθέτηση 
νέων παροχών ύδρευσης, καταγραφή των καταναλώ¬ 
σεων νερού στους υδρομετρητές καθώς και την κατα¬ 
γραφή του παραληφθέντος ποσίμου ύδατος από τα 
υδροφόρα πλοία. 

• Την εφαρμογή του Ν. 4024/2011, την ενημέρωση 
μητρώου μισθοδοτούμενων υπαλλήλων, τις ενέργειες 
αποστολής αρχείων στην Ενιαία Αρχή Πληρωμών, τις 
υπηρεσιακές μεταβολές των υπαλλήλων κ,λπ. 

9) Από την απόφαση αυτή προκαλείται δαπάνη συ¬ 
νολικού ύψους τριάντα δύο χιλιάδων εννιακοσίων ευρώ 
(32.900,00€), η οποία θα βαρύνει τους παρακάτω Κ.Α. 
του προϋπολογισμού του έτους 2013: 

ΚΑΕ: 10 - 6012:12.000 ευρώ. Αποζημίωση για υπερωρι- 
ακή εργασία υπαλλήλων Διοικητικής Υπηρεσίας με σχέ¬ 
ση εργασίας δημοσίου δικαίου, αμοιβή Ληξιάρχου και 
αποζημίωση πρακτικογράφου Δημοτικού Συμβουλίου. 

ΚΑΕ: 10 - 6022: 3.000 ευρώ. Αποζημίωση για υπερω- 
ριακή εργασία υπαλλήλων Διοικητικής Υπηρεσίας με 
σχέση εργασίας ιδιωτικού δικαίου αορίστου χρόνου. 

ΚΑΕ: 20 - 6012:10.000 ευρώ. Αποζημίωση για υπερω- 
ριακή εργασία τακτικών υπαλλήλων Υπηρεσίας Καθα¬ 
ριότητας. 


ΚΑΕ: 20 - 6022:1.800,00 ευρώ. Αποζημίωση για υπερω- 
ριακή εργασία υπαλλήλων με σχέση εργασίας ιδιωτικού 
δικαίου αορίστου χρόνου Υπηρεσίας Καθαριότητας. 

ΚΑΕ: 25 - 6012: 5.000 ευρώ. Αποζημίωση για υπερωρια- 
κή εργασία τακτικών υπαλλήλων Υπηρεσίας'Υδρευσης. 

ΚΑΕ: 30 - 6012:1.100 ευρώ. Αποζημίωση για υπερωριακή 
εργασία τακτικών υπαλλήλων της Τεχνικής Υπηρεσίας. 

10) Η ανωτέρω δαπάνη θα αντιμετωπισθεί από τις 
πιστώσεις του Προϋπολογισμού του Δήμου, οικονομι¬ 
κού έτους 2013. Αύξηση των ανωτέρω πιστώσεων κατά 
την διάρκεια του τρέχοντος οικ. έτους δεν επιτρέπεται, 
αποφασίζουμε: 

1) Καθιερώνουμε έως 31/12/2013, υπερωριακή απασχό¬ 
ληση με αμοιβή (απογευματινή, νυχτερινή και Κυριακών 
ή εξαιρέσιμων ημερών εργασία), με τις προϋποθέσεις 
που ορίζουν οι διατάξεις του άρθρου 20 του Ν. 4024/2011, 
για το παρακάτω προσωπικό του Δήμου: 


ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Α/Α 

ΚΛΑΔΟΣ / ΕΙΔΙΚΟΤΗΤΑ 

ΑΡΙΘΜΟΣ ΥΠΑΛΛΗΛΩΝ 

1 

ΠΕ ΔΙΟΙΚΗΤΙΚΟΥ ή ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

2 

2 

ΤΕ ΔΙΟΙΚΗΣΗΣ ΜΟΝΑΔΩΝ ΤΟΠΙΚΗΣ ΑΥΤΟΔΙΟΙΚΗΣΗΣ 

1 

3 

ΤΕ ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 

1 

4 

ΤΕ ΤΕΧΝΟΛΟΓΩΝ ΜΗΧΑΝΙΚΩΝ ΜΗΧΑΝΟΣΤΑΣΙΟΥ 

1 

5 

ΔΕ ΔΙΟΙΚΗΤΙΚΟΥ 

4 

6 

ΔΕ ΟΔΗΓΩΝ ΑΥΤΟΚΙΝΗΤΩΝ 

3 

7 

ΔΕ ΤΕΧΝΙΤΩΝ ΥΔΡΑΥΛΙΚΩΝ 

1 

8 

ΥΕ ΕΡΓΑΤΩΝ ΥΔΡΕΥΣΗΣ ή ΥΕ ΓΕΝΙΚΩΝ ΚΑΘΗΚΟΝΤΩΝ ή ΥΕ ΕΡΓΑΤΩΝ 
ΚΑΘΑΡΙΟΤΗΤΑΣ ή ΥΕ ΕΡΓΑΤΩΝ ΚΑΘΑΡΙΟΤΗΤΑΣ - ΣΥΝΟΔΟΣ ΑΠΟΡ/ΡΟΥ 
ή ΥΕ ΕΛΕΓΚΤΗΣ ΥΔΡΟΜΕΤΡΩΝ 

11 

9 

ΔΕ ΧΕΙΡΙΣΤΩΝ Η/ Υ 

1 


ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Α/Α 

ΚΛΑΔΟΣ / ΕΙΔΙΚΟΤΗΤΑ 

ΑΡΙΘΜΟΣ ΥΠΑΛΛΗΛΩΝ 

1 

ΔΕ ΔΙΟΙΚΗΤΙΚΟΥ 

2 

2 

ΔΕ ΟΔΗΓΩΝ ΑΥΤΟΚΙΝΗΤΩΝ 

1 

3 

ΥΕ ΓΕΝΙΚΩΝ ΚΑΘΗΚΟΝΤΩΝ 

1 

4 

ΥΕ ΚΑΘΑΡΙΣΤΡΙΩΝ - ΚΑΘΑΡΙΣΤΩΝ ΕΣΩΤΕΡ. ΧΩΡΩΝ 

1 


2) Εγκρίνουμε την υπερωριακή απασχόληση των υπαλλήλων του Δήμου για το έτος 2013 ανά υπάλληλο μηνι- 
αίως, σύμφωνα με την προβλεπόμενη από το Νόμο αποζημίωση, για την κάλυψη των προαναφερθέντων υπηρε¬ 
σιακών αναγκών του Δήμου. 

3) Οι ώρες υπερωριακής εργασίας δεν μπορεί να υπερβαίνουν τις είκοσι (20) ανά υπάλληλο μηνιαίως. 

4) Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά, με μηνιαία από¬ 
φαση Δημάρχου, ανάλογα με τις ανάγκες της Υπηρεσίας. 

5) Η προκύπτουσα σχετική δαπάνη δεν δύναται να υπερβαίνει κατά μήνα το ένα δωδέκατο (1/12) των εγγε¬ 
γραμμένων πιστώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπέτσες, 5 Φεβρουάριου 2013 
Ο Δήμαρχος 

ΠΑΝΑΓΙΩΤΗΣ Κ. ΛΥΡΑΚΗΣ 

